Det er resten af stormen 'Alex', som lige nu rammer Europa med vindstød af orkanstyrke og store mængder regn, som vi i Nordjylland i weekenden kommer til at mærke. Fredagen ser da også ud til at være en blæsende og særligt i Vendsyssel en våd fornøjelse. Temperaturen ligger mellem 15 og 16 grader i hele Nordjylland. Det er lavtryks fronter, der svinger op over Mellemeuropa fra syd, ødelægges i første omgang af Alperne, men hen over Tyskland vil de igen dannes og sende et større nedbørsområde op over Danmark i løbet af natten til søndag. I nattetimerne og søndag morgen vil et udbredt regnvejr brede sig fra syd, og ifølge de seneste prognoser kan det give mellem 15 og 25 millimeter regn, og stedvis kan der falde mere. Søndag bliver det fortsat blæsende i den nordlige del af landet, hvor regnvejret først slipper sidst på dagen, mens det gradvist klarer lidt op sydfra i resten af landet.

Referat:
Selv om temperaturerne for årstiden stadig er milde, så er det blæst, der vil dominere weekendens vejr.